Roosterkoekboerierolle met somersalsa | Landbou
Roosterkoekboerierolle met somersalsa
Hierdie anderste boereworsrolle proe sommer soos somervakansie. Ek het roosterkoekdeeg in langwerpige rolletjies gevorm en met knoffel-mayonnaise gesmeer voor die gebraaide boerewors en somerse salsa-slaai ingeskep is. 'n Heerlike braaiplan waarmee jy baie mense kan kosgee sonder dat dit jou 'n fortuin gaan kos.
Sowat 600 ml warm water
100 ml olyfolie Somersalsa
Halwe middelslag-pynappel, skoongemaak en in klein blokkies gesny
1 elk groen en rooi soetrissie, in klein blokkies gesny
80 ml vars koljanderblare
2 knoffelhuisies, baie goed
Roosterkoeke: Meng die meel, gis, sout en suiker in 'n groot bak. Meng die water en olie saam. Voeg die watermengsel geleidelik by die droë bestanddele terwyl jy meng, net genoeg om 'n sagte deeg te vorm. Knie die deeg baie goed, vir ten minste 10-15 minute tot dit glad en elasties is.
Bedek die bak met 'n teedoek en laat staan op 'n warm plek om te rys tot die deeg in volume verdubbel het. Knie die deeg af en verdeel in 10-12 ewe groot porsies. Rol elke stuk deeg tussen jou hande in 'n langwerpige vorm (soos 'n lang broodrolletjie). Pak die gevormde stukke deeg op 'n gesmeerde bakplaat, bedek losweg en laat weer rys terwyl jy vuur maak.
Braai die roosterkoeke stadig oor matige kole en draai gereeld, tot dit goudbruin en deurgebak is. Hou eenkant warm. Somersalsa: Meng al die bestanddele goed saam, bedek en verkoel tot benodig. Draai die boerewors in ewe lang porsies en knip dit deur op die draaiplek in die derm.
Pak die stukke boerewors op 'n toeklaprooster. Verhit die sjerrie en olyfolie saam tot kookpunt en kook vinnig vir 3 minute. Braai die wors oor matige kole en bestryk deurlopend met die sjerriemengsel terwyl jy braai, tot die wors na smaak gaar is. Meng die mayonnaise, suurroom, knoffel, sout en peper saam en smeer die roosterkoekrolletjies mildelik daarmee.